**FYNSLUND LOKALRÅD**

**indkalder til**

**GENERALFORSAMLING**

**TIRSDAG D. 28. SEPTEMBER, kl. 19.00 i FYNSLUNDHALLEN**

Kom og hør om Lokalrådets første leveår, og om de spændende initiativer, som du kan deltage i, hvis du har lyst. Lokalrådet bakker op om lokale foreninger og borgere – vi har derfor brug for at høre fra dig hvad der rører sig, eller ikke rører sig nok!

Kaffe, sodavand m.m. kan købes i hallens cafeteria.

Generalforsamlingens dagsorden:

* Valg af dirigent.
* Formandens beretning.
* Kassererens beretning og fremlæggelse af revideret regnskab.
* Indkomne forslag.
* Valg af rådsmedlemmer og suppleanter (valg af stemmetællere).
* Valg af revisorer.
* Eventuelt.

Eventuelle forslag til behandling på generalforsamlingen, skal være fremsendt til formanden inden 10 dage før mødets afholdelse på: h.cenia@gmail.com

Det nuværende lokalråd vil gerne opfordre til at alle interesserede møder op, og at personer som kunne have interesse i at stille op til Lokalrådet meddeler sin interesse på forhånd til formandens mail.

Vel mødt,

**FYNSLUND LOKALRÅD**

*Der gøres fra Lokalrådet særligt opmærksom på, at indkaldelsen ikke følger vedtægtens § 2, stk. 1 der foreskriver, at generalforsamlingen afholdes inden udgangen af juni måned. Dette skyldes de løbende ændringer i Corona-restriktionerne, hvorfor Lokalrådet i løbet af foråret 2021 ikke fandt det muligt eller forsvarligt, at arrangere en fysisk generalforsamling for lokalområdets borgere.*

*Datoen for Lokalrådets generalforsamling er indvarslet i Fynslund magasinet i sommer-udgaven på side 25, i magasinets kalender, og indvarsles i overensstemmelse med vedtægterne med mindst to ugers varsel på fynslund.dk. Derudover indkaldes der til generalforsamlingen via Fynslund & Jordrup Facebook side.*

*Hvis nogle har indsigelser mod indkaldelsen til generalforsamlingen opfordres de til at møde på generalforsamlingen og gøre sine indsigelser gældende.*